המחבר: משה ירקוני

הנושא: משנה בבא מציעא פרק ב

לבית הספר העל יסודי

משנה א-ב
1. קרא שמות כב 5 - 4; דברים כב 4 - 1 ופרושי רש"י ורמב"ן. אילו דיני השבת אבידה מוזכרים בתורה, ומדוע מזכירה התורה את הדוגמאות שהזכירה?
2. הפוך את הדוגמאות שבמשנה א לכלל, וקבע על פיו אילו מציאות שייכות למוצאן. 
3. השווה את משנה א למשנה ב, והסבר מתי המוצא: פירות, מעות, ככרות, גיזי צמר - רשאי לקחתם לעצמו, ומתי חייב להכריז עליהם. מדוע הדין כן בכל מקרה. 
4. הצורך בסימנים יכול להיות משתי סיבות: הסימנים הם כעדים שהחפץ שייך למאבד; או: הסימנים הם רק למקרה של ספק ביושרו של המאבד. מה דעת רבי שמעון בן אלעזר בבעיה זו?
משנה ג
5. מלא בטבלה מה צריך לעשות באבידה בכל מקרה: (ת"י כד). 
	
	לא נטלו
	נטלו בידו ולא הלך ממקומו
	נטלו בידו והלך לביתו

	משתמר קצת
	
	
	

	משתמר יפה
	
	
	

	אינו משתמר
	
	
	


6. מדוע אין בעל הכותל הישן זוכה באבידה בקנין חצר? (עתוי"ט טו). 
7. מדוע אבידה הנמצאת מחציו ולפנים של הכותל לבעה"ב; מחציו ולחוץ למוצא?
8. מה הדין אם בעל הבית מודה שהחפץ שבכותל החדש הוא מציאה? (עתוי"ט יז). 
9. סכם את טענות בעל הבית וטענות המוצא, ואת ההלכה בכל אחד מהמקרים:
· כותל ישן
· מחציו ולחוץ 
· מחציו ולפנים
· הקת פונה פנימה או החוצה
משנה ד-ז
10. למי שייכת האבידה במקרים הבאים:
(א) קנה פירות מחקלאי, ומצא בהם מעות צרורים או מעות מותרים
(ב) קנה פירות מסוחר ומצא בהם מעות צרורים או מעות מותרים
11. עיין בדברים כב 3, והסבר בכלל מה היתה השמלה, וממה יצאה. 
12. תן דוגמה לדברים שאין צורך להכריז עליהם, לפי העקרונות שבמשנה ה. 
13. משנה ז מוציאה את הפסוק בדברים כב 2 ממשמעו. כיצד?
14. מאיזה דין נובעים דבריו של רבי טרפון "לפיכך חייב באחריותן"?

